Stephen Edelston Toulmin

Stephen Edelston Toulmin (* 25. marec 1922, Londýn, Spojené kráľovstvo – † 4. december 2009, Los Angeles, Kalifornia, USA) ) bol anglický filozof vedy, predstaviteľ evolučnej teórie poznania a postmodernej filozofie.

Epistemológiu chápe ako teóriu historického utvárania sa a fungovania štandardov racionality a chápania, ktoré ležia v základe vedeckých teórií: vedec považuje za pochopiteľné tie udalosti alebo javy, ktoré zodpovedajú ním prijatým štandardom.

Darwinova teória biologickej evolúcie je univerzálny model poznania, najmä vedeckého, no táto evolúcia nie je totožná s pokrokom vedy, pretože vedecké zákony a teórie sa nemôžu hodnotiť ako viac či menej pravdivé; vedecká teória je objasňujúci model výsledkov existujúcich a možných pozorovaní.

Vedecké poznanie je populácia problémov, koncepcií a faktov. Voľbu a uprednostňovanie daných poznatkov neurčuje ich pravdivosť, ale efektívnosť v riešení problémov a hodnotenie vedeckej elity, tvoriacej akúsi radu expertov daného vedeckého spoločenstva. Prispôsobenie takýchto populácií spoločensko-ekonomickému a kultúrnemu prostrediu uskutočňujú najuznávanejší vedci selekciou poznatkov.

Toulmin nesúhlasí s koncepciou vedeckých revolúcií T. S. Kuhna a stavia proti nej tvrdenie, že každý objav je mikrorevolúcia, ktorej analógiou je individuálna mutácia. Dejiny vedy a filozofie sú striedaním racionalít podmienených rozličnými sociokultúrnymi faktormi, pričom rozhodujúcu úlohu má striedanie kultúrnych predpokladov.

Dielo 
An Examination of the Place of Reason in Ethics (1950) ISBN 0-226-80843-2
An Introduction to the Philosophy of Science (1953)
The Uses of Argument (1958) 2nd edition 2003: ISBN 0-521-53483-6
Metaphysical Beliefs, Three Essays (1957) s R. W. Hepburnom a A. MacIntyreom
The Riviera (1961)
Seventeenth century science and the arts (1961) 	
Foresight and Understanding: An Enquiry into the Aims of Science (1961) ISBN 0-313-23345-4
The Architecture of Matter (1962) s J. Goodfield. ISBN 0-226-80840-8
The Fabric of the Heavens: The Development of Astronomy and Dynamics (1963, s J. Goodfield. ISBN 0-226-80848-3
Night Sky at Rhodes (1963)
The Discovery of Time (1966) s J. Goodfield. ISBN 0-226-80842-4
Physical Reality (1970)
Human Understanding: The Collective Use and Evolution of Concepts (1972) ISBN 0-691-01996-7
Wittgenstein's Vienna (1972) s A. Janik
Knowing and Acting: An Invitation to Philosophy (1976) ISBN 0-02-421020-X
An Introduction to Reasoning (1979), s A. Janikom a R. D. Riekeom, 2. vydanie 1997: ISBN 0-02-421160-5
The Return to Cosmology: Postmodern Science and the Theology of Nature (1985) ISBN 0-520-05465-2
The Abuse of Casuistry: A History of Moral Reasoning (1988), s A. R. Jonsenom. ISBN 0-520-06960-9
Cosmopolis: The Hidden Agenda of Modernity (1990) ISBN 0-226-80838-6
Social Impact of AIDS in the United States (1993), s A. R. Jonsenom
Beyond theory - changing organizations through participation (1996), s B. Gustavsenom
Return to Reason (2001) ISBN 0-674-01235-6

Referencie

Externé odkazy 
Stephen Toulmin: An Intellectual Odyssey
Stephen Toulmin
Interview with Stephen Toulmin in JAC

Zdroj 
 

Anglickí filozofi
Osobnosti z Londýna